kardosdrur/scandi-wiki huggingface dataset:
Handelshögskolan i Stockholm

Handelshögskolan i Stockholm (engelsk: Stockholm School of Economics (SSE)) er Sveriges ældste handelshøjskole og en af de ældste i verden. SSE har omkring 1.900 studerende og 300 ansatte.

Institutionen blev grundlagt i 1909 på initiativ af det svenske erhvervsliv, der ønskede at forbedre uddannelsen i erhvervsøkonomi. Den dag i dag er den overvejende finanseiret af private midler. Kun omkring 10 procent af handelshøjskolens budget finansieres af staten. SSE ledes af Handelshögskoleföreningen og har sin hovedbygning i bydelen Norrmalm i Stockholm.

Stockholm-skolen 
De mest kendte alumner fra handelshøjskolen er økonomerne Eli Heckscher (professor i økonomi og statistik 1909-1929, professor i økonomisk historie 1929-1945), Gunnar Myrdal og Bertil Ohlin. Heckscher er kendt som grundlæggeren af økonomisk historie som særskilt akademisk disciplin. Ohlin var en ledende skikkelse indenfor Stockholm-skolen; en gruppe af ledende skandinaviske økonomer, der var inspireret af Knut Wicksell. Gruppen har haft stor indflydelse på Sveriges økonomiske politik siden 2. verdenskrig og udviklingen af den skandinaviske velfærdsstat. Heckscher og Ohlin jointly udviklede sammen den såkaldte Heckscher-Ohlin-model, der er en matematisk teori for international handel. Myrdal modtog Nobelprisen i økonomi i 1974 sammen med Friedrich Hayek, mens Bertil Ohlin modtog prisen i 1977 sammen med James Meade. Andre prominente medlemmer af den stockholmske skole var Gustav Cassel, der udviklede teorien om købekraftsparitet og økonomen Dag Hammarskjöld, der var FN's generalsekretær.

Eksterne henvisninger 

 Handelshögskolan i Stockholms hjemmeside

Referencer 

Etableret i 1909
Universiteter i Sverige
Bygninger, konstruktioner og anlæg i Stockholm
Uddannelse i Stockholm
Didier Digard

Didier Digard (født 12. juli 1986 i Gisors, Frankrig) er en fransk fodboldspiller, der spiller som midtbanespiller hos den spanske klub Lorca. Han har spillet for klubben siden 2018. Han har tidligere spillet en årrække for Le Havre AC og for Paris Saint-Germain. Le Havre var hans klub både de første mange år af hans seniorkarriere, samt en stor del af hans ungdomsår. Han har desuden været tilknyttet OGC Nice på lejebasis.

I sin tid i Paris Saint-Germain var Digard i 2008 med til at vinde den franske liga-pokalturnering Coupe de la Ligue.

Landshold 
Digard har (pr. marts 2018) endnu ikke optrådt for Frankrigs A-landshold, men har siden 2007 spillet flere kampe for landets U-21 mandskab.

Titler 
Coupe de la Ligue
 2008 med Paris Saint-Germain

Eksterne henvisninger 

Fodboldspillere fra Frankrig
Fodboldspillere fra Le Havre AC
Fodboldspillere fra Paris Saint-Germain
Fodboldspillere fra Middlesbrough F.C.
Fodboldspillere fra OGC Nice
Fodboldspillere fra Real Betis
Fodboldspillere fra CA Osasuna
Jérémie Aliadière

Jérémie Aliadière (født 17. november 1983 i Rambouillet, Frankrig) er en fransk tidligere fodboldspiller fodboldspiller, der tidligere harrepræsenteret blandt andet Arsenal, Celtic, West Ham, Wolverhampton, Middlesbrough og FC Lorient. 

Han kom til Arsenal i en alder af 16 år, men under sin tid i Arsenal nåede Aliadière dog aldrig at blive fast mand på førsteholdet, og gennem sit seks år lange ophold i London-klubben var han udlejet til både West Ham United, Wolverhampton Wanderers og skotske Celtic F.C. Han skiftede til Middlesbrough i 2007 for 2.000.000 pund. I 2011 skiftede han til F. C. Lorient på en Fri transfer.

Han indstillede spillerkarrieren i 2018 som 35-årig.

I sin tid i Arsenal F.C. var Aliadière i 2004 med til at vinde Premier League, i en sæson hvor klubben ikke tabte en eneste kamp.

Titler 
Premier League
 2004 med Arsenal F.C.

Eksterne henvisninger 

Fodboldspillere fra Frankrig
Fodboldspillere fra Arsenal F.C.
Fodboldspillere fra Celtic F.C.
Fodboldspillere fra West Ham United F.C.
Fodboldspillere fra Wolverhampton Wanderers F.C.
Fodboldspillere fra Middlesbrough F.C.
Fodboldspillere fra FC Lorient
Ida og Bent From

Ida From (født 14. april 1937, død 13. oktober 2019) og Bent From (født 1. maj 1929, død 6. juni 1999 i Holbæk) var et dansk forfatterpar fra 1958 til Bents død i 1999.

Professionelt har de haft stor betydning i revyen og visernes verden og ikke mindst med etableringen af Revymuseet.dk.

Kunstneriske frembringelser 
Filmmanuskripter
 Støv for alle pengene
 Passer passer piger

Sange
 Annas Ballader, musik og tekst.
 "Ta' med ud å fisk"/"Tag med ud og fisk", tekst (musik af Tex Atchison). Sunget af Gitte Hænning
 "To lys på et bord", Bjarne Hoyer & Ida From – fra Dansk Melodi Grand Prix 1960. Sunget af Otto Brandenburg. På Kulturkanonen som evergreen.

Referencer

Eksterne henvisninger 
 Revymuseet

Revyforfattere fra Danmark
Par
Dansksprogede forfattere fra Danmark
Personer med enkeltværker i Kulturkanonen
Tinted Windows

Tinted Windows er et amerikansk rockband, der blev dannet af guitarist James Iha (tidligere fra Smashing Pumpkins og A Perfect Circle), sanger Taylor Hanson (fra Hanson), bassist Adam Schlesinger (fra Fountains of Wayne og Ivy) og Bun E. Carlos (fra Cheap Trick) i 2009. Dette musikalske projekt kører løbende med medlemmers andre bands. Bandet spillede deres første koncert live d. 20. marts 2009 i Austin, Texas.

Bandet har skrevet kontrakt med S-Curve Records, og bandets debutalbum, der har fået titlen Tinted Windows, vil blive udgivet d. 21. april 2009, hvor bandet også ville optræde live på The Late Show with David Letterman. Bandets debutsingle, Kind of a Girl, blev udgivet til fri downloadning på bandets officielle website sammen med en musikvideo.

Rockgrupper fra USA
Falklandsulv

Falklandsulven (Dusicyon australis) levede på Falklandsøerne og uddøde i 1876. Man har tidligere ment at den var tæt beslægtet med Lycalopex og Andesræven, men DNA-undersøgelser har ændret på denne opfattelse. Man mener nu, at Falklandsulven er nærmere beslægtet med mankeulven, og at den er vandret til Falklandsøerne under den seneste istid for cirka 16.000 år siden. Falklandsulven var det eneste pattedyr på Falklandsøerne i tidsperioden. Dens tamme natur gjorde det let for de første ankommende til øerne, at jage den til dens udslettelse.

Kilder 
Artsbeskrivelse på IUCN's Rødliste

Eksterne henvisninger 

Uddøde dyr
Hundefamilien
Tort

Tort er en betegnelse for en retsstridig krænkelse af et andet menneskes frihed, fred, ære eller person. Den person, der udsætter en anden person for tort, kan blive pålagt at betale en økonomisk godtgørelse til den krænkede person. Pligt til at betale økonomisk godtgørelse kan ydes, hvis den krænkede person har været udsat for krænkelse af ære eller selvfølelse i form af frihedsberøvelse, voldtægt, incest, blufærdighedskrænkelse eller anden kønsfrihedsforbrydelse.

Størrelsen af godtgørelsen er afhængig af krænkelsens karakter og omstændighederne, hvorunder denne er udøvet. Godtgørelsen ligger typisk mellem kr. 5.000 og kr. 125.000.

Reglerne om godtgørelse for tort findes i erstatningsansvarslovens § 26.

Tortgodtgørelse kan endvidere tilkendes, dersom en person uberettiget tilsiges til møde i fogedretten med henblik på tvangsfuldbyrdelse af en fordring eller et krav der viser sig ikke at bestå jf. retsplejelovens § 505, stk. 1. I sådanne sager tilkendes typisk en godtgørelse på omkring 2.500,00 kr.

Kilder 

Juridiske begreber
Jura
Retsvidenskab
Subaru Outback

Subaru Outback er en forhøjet, firehjulstrukken udgave af den store mellemklassebil Subaru Legacy.

Første generation kom i 1995 og blev i 1999 afløst af anden generation, som igen blev afløst af tredje generation i 2003.

Første generation (1995−1999) 

Første generation af Outback blev introduceret i 1995, og fortsatte indtil 1999.

I modsætning til de to efterfølgende generationer blev den solgt som Subaru Legacy Outback.

Motoren var en 2,2 hhv. 2,5 liter boxermotor med 4 cylindre, 16 ventiler og 135 hhv. 150 hk.

Tekniske specifikationer

Anden generation (1999−2004) 

Anden generation af Outback kom i 1998, hvor den afløste første generation.

Motorudvalget omfattede en 4-cylindret 2,5 liter boxermotor med 156 hk, alternativt en 6-cylindret 3,0 liter boxermotor med 209

Tekniske specifikationer

Tredje generation (2003−nu) 

Tredje generation af Outback afløste anden generation i 2003, men anden generation fortsatte dog indtil 2004.

Motorudvalget omfatter en 4-cylindret 2,5 liter benzinmotor med 165 hk og en 6-cylindret 3,0 liter ditto med 245 hk. Derudover findes en 4-cylindret 2,0 liter dieselmotor med 150 hk, som er verdens første boxerdieselmotor.

Tekniske specifikationer

Kilder og eksterne henvisninger 

 Den danske importørs side om Outback 

Outback
Store mellemklassebiler
SUV'er
Biler introduceret i 1995
Biler fra 1990'erne
Biler fra 2000'erne
Stationcars
P. Andersens Vandtårn

P. Andersens Vandtårn, eller blot Andersens Vandtårn, er et tidligere vandtårn beliggende ved Fasanvej Station på Frederiksberg. Tårnet blev opført i 1877 med Vilhelm Tvede som arkitekt og blev fredet i 1991 på grund af dets arkitektoniske kvaliteter.

Historie
I anden halvdel af 1800-tallet var Frederiksberg foruden vandforsyning, hvilket jernstøberen Peter Andersen personligt tog sig af med opførelsen af et privat vandværk i 1869, der forsynede den østlige del af kommunen. Allerede i 1877 besluttede han sig for at udvide, hvorfor han byggede et nyt vandværk med vandtårn. Disse blev i 1897 overtaget af kommunen, som herfra drev forsyningen.

Tårnet blev taget ud af drift i 1948 og blev i 1991 fredet. I midten af 1990'erne blev tårnet restaureret for at kunne brugt til andre formål. Renoveringen dækkede dog kun det basale med blandt andet indsættelsen af en brandtrappe, og man indså hurtigt at flere tiltag, som for eksempel lapning af taget, måtte til.

I midten af 2000'erne blev tårnet inkluderet i et campusområde som en del af Handelshøjskolen i København.

Kulturelle tiltag
I fobindelse med Kulturby 96 blev tårnet taget i brug som nyt kultursted på Frederiksberg. Det var umiddelbart forinden blevet nødtørftigt restaureret og havde nu 32 rum (halvdelen i dobbelt etagehøjde) og en cirkelformet scene under taget med plads til 96 tilskuere.

Restaureringen gjorde det muligt at holde udstillinger og opvisninger af forskellig art, hvilket der blev åbnet for med den kombinerede danseforestilling, Mother Earth, og tekstiludstilling, Handshake i juni 1996. Det var dog lidt trægt med idéer til anvendelsen af det nye rum, hvilket fik kommunen til at efterlyse foretag. Der var dog stadig ideer, og siden blev der blandt andet i 1997 afholdt en stor keramikudstilling kaldet Junta med gæster, i 1998 en række arrangementer med temaet mandala og i 1999 endnu en tekstiludstilling. Herefter syntes aktiviteten dog at løje af, på trods af at rummet fandtes velegnet til kulturelle formål. Tårnet har siden stået ubenyttet hen og anses i dag for at være kondemneret indvendigt. Det er tidligere blevet anslået, at det vil koste i omegnen af 40 millioner kroner at gøre vandtårnet anvendeligt.

Referencer

Bygninger, konstruktioner og anlæg på Frederiksberg
Vandtårne i Region Hovedstaden
Fredede bygninger, konstruktioner og anlæg i Frederiksberg Kommune
Fredede industribygninger og tekniske anlæg i Danmark
Vilhelm Tvede
Fyrstespejl

Fyrstespejl er en litterær genre, der med rødder i Antikken udfolder sig i Middelalder, Højmiddelalder og Renaissance. Teksterne er typisk skrevet som led i opdragelsen af kommende fyrster og indeholder elementer af teori om staten og tidens opfattelse af god, dvs kristen, regeringsførelse. Hertil hørte en forestillingen om alles lighed for loven, en sondring mellem fyrstens embede og hans personlige økonomi, samt fyrstens særlige ansvar overfor Gud.

Renæssancens bidrag til denne litterære genre omfatter Erasmus af Rotterdam's Institutio principis Christiani, Uddannelse af en kristen fyrste, fra 1516 og den mere kendte florentiner Nicolò Machiavelli's Il Principe, Fyrsten fra 1513 (udgivet posthumt i 1532). Så sent som i 1740 skrev Frederik den Store af Preussen skriftet Anti-Machiavel, hvor han imødegår Machiavelli's synspunkter, bl a med henvisning til, at hvis kongens regerer hensynsløst, så skades landet, for kongens adfærd vil danne norm.

Litteratur fra middelalderen
Litteratur fra renæssancen
Zimbabwiske dollar

Zimbabwiske dollar var den officielle valuta i Zimbabwe fra 1980 til 12 april 2009. I 2008 oplevede Zimbabwe massiv hyperinflation, som gjorde, at værdien af den valutaen faldt dramatisk. Inflationen medførte, at valutaen reelt set blev værdiløs. Som følge af dette søgte landets befolkning alternativ valuta, primært den amerikanske dollar.

Referencer 

Møntenheder fra Afrika
Dollar
Storplettet rødhaj

Den storplettet rødhaj (Scyliorhinus stellaris) er en art af familien af rødhajer også kaldet Scyliorhinidae. Den storplettede rødhaj kan blive op til 1,6 meter. Hajen lever bl.a i de danske farvande.

Se også 
 Småplettet rødhaj

Referencer

Eksterne henvisninger 

 Wikispecies

Hajer
Scyliorhinidae
Økosocialisme

Økosocialisme er en ideologisk retning, der kombinerer socialisme og økologisme. Grundtanken er, at økologiske problemer ikke kan løses uden at udfordre kapitalismen som system. I et ideelt økosocialistisk system, har producenterne således genvundet kontrol over produktionsmidlerne, og naturens grænser for produktionsvækst respekteres. Naturen gives en egenværdi og respekt. Økosocialisterne hævder, at al socialistisk ideologi, der ikke respekterer naturen, er værdiløs.

Produktionen i et økosocialistisk samfund er udført af en fri arbejdsstyrke, der lægger en økocentrisk bevidsthed til grund for sit virke. Dette betyder, at arbejderne ejer deres egen arbejdskraft, og at arbejderne selv styrer og bestemmer over både arbejde og arbejdsplads på en demokratisk måde. Dette kan gøres gennem for eksempel arbejderstyrede virksomheder, eller kooperativer.

Se også 
 Grøn ideologi
 Grøn anarkisme

Noter

Litteratur 
 Finn Kjeller (red.): Økosocialisme – fra systemkritik til alternativ. Forlaget Solidaritet, 2015.

Socialisme
Økologi
Estádio da Luz

Estádio da Luz (officielt Estádio do Sport Lisboa e Benfica) er et fodboldstadium i Lissabon. Stadionet er hjemmebane for fodboldklubben S.L. Benfica.

Det nuværende stadion åbnede i 2003 og har plads til 64.642 tilskuere. Det kostede €118.7 millioner at opføre,  og afløste Estádio da Luz fra 1954, der havde plads til mere end 120.000 tilskuere.

Finalen ved EM i fodbold 2004 blev afviklet på Estádio da Luz, ligesom UEFA Champions League finalen 2014 gjorde det.

Senest blev UEFA Champions League finalen 2020 afviklet på Estádio da Luz, da det originale stadion i Istanbul ikke var ideelt grundet coronaviruspandemien

Referencer

Eksterne henvisninger 

Fodboldstadioner i Portugal
Sport i Lissabon
S.L. Benfica
Etableret i 2003
Økofeminisme

Økofeminismen er en filosofi og ideologi som har blandet feminismen sammen med miljøvenlige ideologier, så som økokritik, grøn ideologi, økologisme, grøn anarkisme, økoanarkisme, økosocialisme eller lignende.

Referencer 

Feminisme
Fransk rose

 
Fransk rose (Rosa gallica) er en løvfældende busk med en stift opret vækst. Grenene er tæt besat med uens lange, rette eller bagudbøjede torne og børsteagtige kirtehår. Fransk rose har været dyrket siden Middelalderen og dens gener findes i mange af de hybrider og sorter, der dyrkes i dag.

Beskrivelse 
Knopperne er små, spidse og lysegrønne og sidder næsten skjult bag akselbladene. Bladene er uligefinnede med fem ovale småblade, der har savtakket rand. Oversiden er rynket med forsænkede ribber og græsgrøn, mens undersiden er lysegrøn og behåret. Blomstringen sker i juni-juli, hvor man finder de forholdsvis store blomster endestillet på kortskud. Blomsterne er regelmæssige og 5-tallige med lyserøde eller purpurrøde kronblade, der hver har en indskæring, hvor spidsen skulle være. Frugterne er et højrødt til orangerødt, aflangt hyben.

Rodnettet er kraftigt og både dybtgående og vidt udbredt. Planter i handlen er dog podet enten på mangeblomstret rose eller ’’Rosa laxa’’, hvis rodnet den altså overtager. 

Højde x bredde og årlig tilvækst: 1,50 x 1,00 m (50 x 35 cm/år).

Hjemsted 

Arten var oprindelig udbredt i Mellemøsten, Kaukasus og i Syd- og Sydøsteuropa. Ved dyrkning er den spredt til mange andre egne af verden. Den er knyttet til lysåbne voksesteder med en varm, veldrænet og gerne kalkrig jord. I det nordøstlige Bulgarien, hvor klimaet er kontinentalt med varm, tørre somre og hårde vintre, findes steppeområder af samme type, som kan ses i f.eks. Ungarn og Ukraine. Her vokser arten sammen med bl.a. agernigella, almindelig blærebælg, almindelig judastræ, almindelig nældetræ, almindelig parykbusk, almindelig syren, asfaltkløver, asiatisk singrøn, balkanpæon, bjergkortkrone, bjergstenfrø, blå staudeklematis, buskhestesko, dværgmandel, farvegåseurt, foderesparsette, glatbladet tidselkugle, gul læbeløs, hvid diktam, hårtotfjergræs, kronelimurt, lav iris, Melica transsilvanica (en art af flitteraks), melittis, opret galtetand, pigget lakrids, Potentilla cinerea (en art af potentil), purpurkongelys, russisk løn, Scabiosa argentea (en art af skabiose), sibirisk klokke, skarleje, skærmokseøje, slank sternbergia, spinkel kambunke, strandasters, sølvsalvie, sølvbladet pære, Teucrium polium (en art af kortlæbe), uldhåret fingerbøl, våradonis og weichsel

Noter 

Lyserøde blomster
Buske
Tørketålende planter
Haveplanter
Rose
Koraltop

Koraltop (Kalanchoë blossfeldiana) (eller populært: Brændende Kærlighed) stammer oprindeligt fra Madagaskar, hvorfra den blev indført til Europa. Omkring 1931 begyndte tyskeren Robert Blossfeld af sælge frø af planten, og det er derigennem den har fået sit navn. Koraltop er i dag en af Danmarks største potteplantekulturer og har sandsynligvis fået sin store popularitet på grund af den gode holdbarhed og tolerance overfor selv kraftig udtørring. Der produceres årligt omkring 40 millioner planter af denne art i Danmark på et areal omkring 230.000 m² under glas, fordelt på 3 større producenter og et par mindre. 

Der findes et stort antal sorter af K. blossfeldiana, og der kommer til stadighed nye til. Sorterne findes i farver fra mørk rosa over rød og lyserød til orange, gul og hvid. Fra naturens hånd har K. blossfeldiana 4 kronblade, men siden man omkring år 2000 fandt en fyldt, naturligt fremkommet mutation er der fremkommet en række dobbelte eller fyldte sorter også.

K. blossfeldiana kan ofte købes i blomsterhandlere, supermarkeder eller på torve-markeder, og anvendes tillige meget i sammenplantninger. Planten er desuden velegnet til udplantning om sommeren, men den tåler ikke frost.

Stenurt-familien
Prydplanter
Trongårdsskolen

Trongårdsskolen er en folkeskole i Kongens Lyngby med 663 elever (skoleåret 2018/2019). Stine Arnfred er skoleinspektør. I 1970'erne var det Johannes Lollike.

Trongårdsskolen er bygget som øvelsesskole for Jonstrup Seminarium og virkede som sådan fra 1959 til seminariets nedlæggelse i 1990.

Gyseren Sidste time er optaget på Trongårdsskolens grund.

Eksterne henvisninger 
 Trongårdsskolens websted

Referencer  

Folkeskoler i Lyngby-Taarbæk Kommune
Hjortekær
Stilkmånerude

Stilkmånerude, (Botrychium multifidum), er en lille, grøngullig bregne, der kun bliver op til 20 cm høj. Den har en stængel, hvorpå der dels er et fliget blad, dels er en del med mange sporehuse på. Fra sporehusene dannes nye planter.

For øjeblikket kendes den i Danmark kun fra Læsø og Saltbæk Vig i Nordvestsjælland, og er fredet og er regnet som en truet art på den danske rødliste..

Den vokser på overdrev, både ved havet og inde i landet.

Kilder og henvisninger 

 

Bregner
Keke Rosberg

Keijo Erik Rosberg (født 6. december 1948 i Solna, Sverige), bedst kendt som Keke Rosberg, er en finsk tidligere racerkører og vinder af verdensmesterskabet i Formel 1-klassen 1982. Rosberg voksede op i Oulu og Iisalmi i Finland.

Han debuterede sent som Formel 1 kører i en alder af 29 år for det daværende Theodore team i 1979. Han skiftede siden til Williams team'et, og i sin første sæson for Williams vandt Rosberg Formel 1 serien. Han skiftede et par sæsoner senere til Team McLaren uden dog at vinde VM-titlen igen. Han trak sig tilbage fra Formel 1 efter slutningen af 1986-sæsonen. 

Rosberg gjorde comeback i motorsporten i 1989 i løbet Spa 24 Hours og kørte en række løb i blandt andet Le Mans og den tyske DTM-serie. Rosberg etablerede sit eget hold i DTM-serien, Team Rosberg, som var aktivt i årene frem til 2006.

Keke Rosbergs søn Nico Rosberg er Verdensmester i Formel 1 2016 og valgte herefter at trække sig tilbage som aktiv kører.

Eksterne henvisninger 

 

Formel 1-kørere fra Finland
Plantedrik

Plantedrik er et generelt begreb som bruges om alle former for ikke-mejeriprodukt substitutter for animalske produkter. Den mest populære variant er sojadrik. To af de mest almindelige grunde til at drikke plantebaseret drik er laktoseintolerance og ønske om at leve af vegansk kost.

I 2017 fastslog EU-domstolen, at rene plantebaserede produkter ikke må markedsføres som mælk, ost og yoghurt, fordi mejeriprodukterne skal have animalsk oprindelse. Dermed var det slut med betegnelser som sojamælk, rismælk og mandelmælk - der i dag hedder eksempelvis mandeldrik i butikkerne.

De forskellige drikke kan fremstilles på grundlag af korn, bælgfrugter, nødder eller frø.

Korndrik 

 Byg
 Havre
 Ris
 Amazake
 Horchata
 Kokkoh
 Sikhye

Bælgfrugter 

 Lupin
 Peanut
 Soja
 Ærter

Nøddedrik 
 Mandel
 Cashew
 Kokos
 Hasselnød

Frødrik 
 Quinoa
 Hamp
 Sesamfrø
 Solsikke

Referencer 

Vegetarisme
Årre

Årre er en lille by i Sydvestjylland med , beliggende i Årre Sogn. Byen ligger i Varde Kommune og tilhører Region Syddanmark. Lidt nord for Årre by findes Årre Kirke, der er en romansk kirke fra 1100-tallet med et sengotisk tårn.

I byen ligger Årre Kro og Årre Skole. Skolen er en bygning med plads til ca. 200 elever og fungerer som oplandsskole for Årre, Fåborg og Hjortkær.

Årre ligger ved primærrute 30 med 16 kilometer til Varde, knap 18 til Esbjerg og 29 til Grindsted.

Eksterne henvisninger 
 Årre Sogn
 Varde Kommune

Kilder 

Byer i Varde Kommune